Den russiske Generalconsul her i Staden, Hr. v. Gerschau, gjør bekjendt, at han er bemyndiget til at engagere danske praktisk uddannede Dyrlæger til russisk Tjeneste. Den nye Retning, Tegneunderviisningen i den senere Tid har taget hos os, har ogsaa bevæget Kunsthandler B. A. Meyer til at udgive en Samling af systematiske Tegnebøger, der i 3 Hefter indeholder fremadskridende Øvelser i Frihaandstegning, hvorved den antydede Tegneunderviisnings-Methode kraftigt vil kunne fremmes baade i Skoler, og hos dem, der selv ville uddanne sig. Samlingen fører Eleverne fra den rette Linie gjennem særdeles vel valgte Exempler, der ere saa fleersidige som mulige, til det Maal, da Fortegninger med Grund bør ophøre; Exemplerne ere udførte med stor Klarhed og Bestemthed, og det Hele, der er indrettet paa det Hensigtsmæssigste, er elegant udstyret. Ogsaa ved sin Priisbillighed anbefaler denne Samling sig, hvoraf hvert Hefte sælges for 1 Rbmk. (Berl. T.)
Samling af systematiske Tegnebøger
Forfatter: B. A. Meyer
Dato: 1843-11-30